Loftmassi er óstöðugur þegar tiltölulega lítil hitaaukning við yfirborð jarðar nær að flytja loftsameindir hátt upp í loftið . Á norðurhveli eykst óstöðugleikinn þar sem loftstraumar snúast réttsælis og öflugustu skýin myndast einmitt á þeim svæðum . Sé loftið mjög óstöðugt myndast sjálfstætt lágþrýstisvæði undir skýinu og loftið hringsnýst kringum miðjuna . Hringiða myndast sem sogast upp að skýinu . Vegna vindhraðans kringum miðjuna lækkar loftþrýstingur þar og rakinn í loftinu þéttist í vatnsdropa sem gera skýstrókinn sýnilegan . Þegar hringiðan nær alla leið til jarðar litast hún einnig af því efni sem hún sogar upp . Hvaða kraftar eru það sem skyndilega koma loftinu til að þyrlast í hringi á gríðarlegum hraða ?